ฝังยาคุมเเต่ประจำเดือนไม่มาแล้วตกขาวเยอะปกติไหมค่ะ
สวัสดีค่ะ ผลข้างเคียงของยาฝังคุมกำเนิด ที่พบได้บ่อยคือ ทำให้มีเลือดออกกะปริดกะปรอย หรือในบางรายอาจมีเลือดออกมามากติดต่อกันหลายวัน มีประจำเดือนมาบ่อย หรือในบางรายประจำเดือนอาจขาดหายไปก็ได้ดังนั้น การที่ประจำเดือนไม่มา จึงน่าจะเกิดจากผลข้างเคียงของยาฝังคุมกำเนิดมากกว่าเกิดจากการตั้งครรภ์ เพราะประสิทธิภาพของยาในการป้องกันการตั้งครรภ์นั้นถือว่าดีมาก โดยมีโอกาสตั้งครรภ์เพียง 0.05% หรือประมาณ 1 ใน 2000 รายของผู้ที่ฝังยาสำหรับผลข้างเคียงอื่นๆ ที่อาจพบอีกได้แก่ มึนหัว เวียนหัว ปวดหัว คลื่นไส้ ปวดท้องน้อย น้ำหนักขึ้น เจ็บเต้านม ตกขาว เป็นต้น ดังนั้น การมีตกขาวเยอะ ก็อาจเกิดจากผลของยาได้ อย่างไรก็ตาม หากตกขาวมีลักษณะผิดปกติ คือมีสีเขียวเหลืองคล้ายหนอง มีกลิ่นเหม็น มีแสบหรือคันช่องคลอด มีปวดท้องน้อยมาก ก็อาจเกิดจากการติดเชื้อในช่องคลอดหรือมดลูกได้ ซึ่งก็ควรไปพบสูติ-นรีแพทย์เพื่อตรวจค่ะ